CELEX: 42010X0513(02)
Language: fi
Date: 2010-05-13 00:00:00
Title: Yhdistyneiden kansakuntien Euroopan talouskomission (UN/ECE) sääntö N:o 18 – Yhdenmukaiset vaatimukset, jotka koskevat moottoriajoneuvojen hyväksyntää luvattoman käytön estävien laitteiden osalta

13.5.2010   
            
            
               FI
            
            
               Euroopan unionin virallinen lehti
            
            
               L 120/29
            
         Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNE CE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html
   Yhdistyneiden kansakuntien Euroopan talouskomission (UN/ECE) sääntö nro 18 – Yhdenmukaiset vaatimukset, jotka koskevat moottoriajoneuvojen hyväksyntää luvattoman käytön estävien laitteiden osalta
   Sisältää kaiken voimassa olevan tekstin seuraaviin asti:
   Muutossarjan 03 täydennys 2 – Voimaantulopäivä: 15. lokakuuta 2008
   SISÄLLYSLUETTELO
   SÄÄNTÖ
   
               1.
            
            Soveltamisala
         
               2.
            
            Määritelmät
         
               3.
            
            Hyväksynnän hakeminen
         
               4.
            
            Hyväksynnän antaminen
         
               5.
            
            Yleiset vaatimukset
         
               6.
            
            Erityiset vaatimukset
         
               7.
            
            Ajoneuvotyypin muutos ja hyväksynnän laajentaminen
         
               8.
            
            Tuotannon vaatimustenmukaisuus
         
               9.
            
            Seuraamukset vaatimustenmukaisuudesta poikkeavasta tuotannosta
         
               10.
            
            Tuotannon lopettaminen
         
               11.
            
            Lisälaitteet
         
               12.
            
            Siirtymäsäännökset
         
               13.
            
            Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet
         LIITTEET
   
               Liite 1 –
            
            Ilmoitus ajoneuvotyypin hyväksynnästä, hyväksynnän laajentamisesta, epäämisestä tai peruuttamisesta taikka tuotannon lopettamisesta luvattoman käytön estävien laitteiden osalta säännön nro 18 nojalla
         
               Liite 2 –
            
            Esimerkkejä hyväksyntämerkeistä
         
               Liite 3 –
            
            Ohjaukseen vaikuttavien suojalaitteitten kestävyyden testausmenettely
         1.   SOVELTAMISALA
   
               1.1
            
            
               Tämä sääntö koskee vähintään kolmipyöräisiä moottoriajoneuvoja, jotka eivät kuulu ajoneuvoluokkiin M1 ja N1
                   (1), siltä osin kuin kyse on niiden luvattoman käytön estämisestä.
            
         
               1.2
            
            
               Säännön nro 116 I osan mukaisesti hyväksyttyjen ajoneuvojen katsotaan olevan tämän säännön mukaisia.
            
         2.   MÄÄRITELMÄT
   Tässä säännössä sovelletaan seuraavia määritelmiä.
   
               2.1
            
            
               ’Ajoneuvon hyväksynnällä’ tarkoitetaan ajoneuvotyypin hyväksyntää sen luvattoman käytön eston osalta.
            
         
               2.2
            
            
               ’Ajoneuvotyypillä’ tarkoitetaan luokkiin M2, M3, N2 ja N3 kuuluvia moottoriajoneuvoja, jotka eivät eroa toisistaan seuraavien olennaisten seikkojen suhteen:
               
                           2.2.1
                        
                        
                           valmistajan ilmoitus ajoneuvotyypistä
                        
                     
                           2.2.2
                        
                        
                           ajoneuvon niiden osien järjestely tai rakenne, joihin suojalaite vaikuttaa
                        
                     
                           2.2.3
                        
                        
                           suojalaitteen tyyppi
                        
                     
         
               2.3
            
            
               ’Suojalaitteella’ tarkoitetaan järjestelmää, jolla estetään moottorin tai ajoneuvon muun pääasiallisen moottorienergialähteen tavanomainen luvaton käynnistäminen ja johon liittyy vähintään yksi laite, jolla voidaan:
               
                           a)
                        
                        
                           lukita ohjaus
                        
                     
                           b)
                        
                        
                           lukita voimansiirto
                        
                     
                           c)
                        
                        
                           lukita vaihteisto tai
                        
                     
                           d)
                        
                        
                           lukita jarrut.
                        
                     Kun kyse on jarrut lukitsevasta järjestelmästä, jarrut eivät saa vapautua automaattisesti, kun laite kytketään pois päältä, ellei kuljettaja sitä halua.
            
         
               2.4
            
            
               ’Ohjauksella’ tarkoitetaan ohjauspyörää, ohjauspylvästä varusteineen ja koteloineen, ohjausakselia, ohjausvaihdetta ja kaikkia sellaisia osia, jotka suoraan vaikuttavat suojalaitteen tehokkuuteen.
            
         
               2.5
            
            
               ’Yhdistelmällä’ tarkoitetaan erityisesti suunniteltua ja valmistettua lukitusjärjestelmän vaihtoehtoa, joka oikein käytettynä mahdollistaa lukitusjärjestelmän toiminnan.
            
         
               2.6
            
            
               ’Avaimella’ tarkoitetaan laitetta, joka on suunniteltu ja valmistettu vain sen avulla käytettäväksi suunnitellun ja valmistetun lukitusjärjestelmän käyttämiseen.
            
         3.   HYVÄKSYNNÄN HAKEMINEN
   
               3.1
            
            
               Luvattoman käytön estävään suojalaitteeseen liittyvää ajoneuvotyypin tyyppihyväksyntää hakee ajoneuvon valmistaja tai tämän edustaja.
            
         
               3.2
            
            
               Hyväksyntähakemukseen on liitettävä seuraavat asiakirjat kolmena kappaleena sekä seuraavat tiedot:
               
                           3.2.1
                        
                        
                           yksityiskohtainen kuvaus ajoneuvotyypistä sen toiminnon tai sen yksikön järjestelyn ja rakenteen osalta, johon suojalaite vaikuttaa
                        
                     
                           3.2.2
                        
                        
                           riittävän yksityiskohtaiset ja sopivassa mittakaavassa esitetyt piirustukset suojalaitteesta ja sen asentamisesta ajoneuvoon
                        
                     
                           3.2.3
                        
                        
                           suojalaitteen tekninen kuvaus.
                        
                     
         
               3.3
            
            
               Tyyppihyväksyntätesteistä vastaavalle tekniselle tutkimuslaitokselle on toimitettava
               
                           3.3.1
                        
                        
                           hyväksyttävää ajoneuvotyyppiä edustava ajoneuvo, jos tutkimuslaitos sitä pyytää, sekä
                        
                     
                           3.3.2
                        
                        
                           tutkimuslaitoksen pyynnöstä sellaiset ajoneuvon osat, jotka tutkimuslaitos katsoo tämän säännön kohdissa 5 ja 6 määrättyjen tarkastusten kannalta olennaisiksi.
                        
                     
         4.   HYVÄKSYNTÄ
   
               4.1
            
            
               Jos tämän säännön mukaisesti hyväksyttäväksi toimitettu ajoneuvo täyttää kohtien 5 ja 6 vaatimukset, kyseiselle ajoneuvotyypille on myönnettävä tyyppihyväksyntä.
            
         
               4.2
            
            
               Kullekin hyväksytylle tyypille annetaan hyväksyntänumero. Hyväksyntänumeron kahdesta ensimmäisestä numerosta (tällä hetkellä 03, jotka vastaavat 23. kesäkuuta 2005 voimaan tullutta muutossarjaa 03) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimusosapuoli ei saa antaa samaa numeroa samalle ajoneuvotyypille, joka on varustettu muuntyyppisellä suojalaitteella tai jonka suojalaite on asennettu eri tavoin, eikä toiselle ajoneuvotyypille.
            
         
               4.3
            
            
               Tähän sääntöön perustuvasta ajoneuvotyypin hyväksynnästä tai sen epäämisestä on ilmoitettava tätä sääntöä soveltaville sopimuksen osapuolille tämän säännön liitteessä 1 olevan mallin mukaisella lomakkeella, jonka mukana ovat hyväksynnän hakijan toimittamat enintään A4-kokoiset (210 × 297 mm) tai tähän kokoon taitetut ja sopivassa mittakaavassa olevat piirustukset suojalaitteesta ja sen asennuksesta.
            
         
               4.4
            
            
               Kaikkiin tämän säännön perusteella hyväksytyn ajoneuvotyypin mukaisiin ajoneuvoihin on kiinnitettävä näkyvästi ja hyväksyntälomakkeessa eriteltyyn helppopääsyiseen paikkaan kansainvälinen hyväksyntämerkki, jonka osat ovat
               
                           4.4.1
                        
                        
                           E-kirjain ja hyväksynnän myöntäneen maan tunnusnumero (2) ympyrän sisällä
                        
                     
                           4.4.2
                        
                        
                           tämän säännön numero, R-kirjain, viiva ja hyväksyntänumero kohdassa 4.4.1 tarkoitetun ympyrän oikealla puolella.
                        
                     
         
               4.5
            
            
               Kohdassa 4.4.1 määriteltyä tunnusta ei tarvitse toistaa, jos ajoneuvo vastaa ajoneuvotyyppiä, joka on hyväksytty yhden tai useamman sopimukseen sisältyvän muun säännön perusteella maassa, joka on myöntänyt hyväksynnän tämän säännön perusteella. Tällöin sääntöjen ja hyväksyntien numerot sekä kaikkien niiden sääntöjen lisäsymbolit, joiden perusteella on myönnetty hyväksyntä maassa, joka on myöntänyt hyväksynnän tämän säännön perusteella, on sijoitettava pystysarakkeisiin kohdassa 4.4.1 määritellyn tunnuksen oikealle puolelle.
            
         
               4.6
            
            
               Hyväksyntämerkin on oltava selvästi luettavissa ja pysyvä.
            
         
               4.7
            
            
               Hyväksyntämerkki on sijoitettava valmistajan kiinnittämään ajoneuvon tyyppikilpeen tai lähelle sitä.
            
         
               4.8
            
            
               Tämän säännön liitteessä 2 annetaan esimerkkejä hyväksyntämerkistä.
            
         5.   YLEISET VAATIMUKSET
   
               5.1
            
            
               Suojalaite on oltava siten suunniteltu, että se on kytkettävä pois toiminnasta, jotta olisi mahdollista
               
                           5.1.1
                        
                        
                           käynnistää moottori tavanomaisesti ja
                        
                     
                           5.1.2
                        
                        
                           ohjata tai ajaa ajoneuvoa tai siirtää sitä eteenpäin sen omalla voimalähteellä.
                        
                     
                           5.1.3
                        
                        
                           Kohdan 5.1 ehto voi täyttyä samanaikaisesti tai ennen kuin kohtien 5.1.1 ja 5.1.2 toimet suoritetaan.
                        
                     
         
               5.2
            
            
               Kohdan 5.1 ehtojen on täytyttävä, kun avainta käytetään ainoastaan kerran.
            
         
               5.3
            
            
               Järjestelmät, jotka käynnistyvät avainta lukossa käyttämällä, kohdassa 6.1.5 tarkoitettua tapausta lukuun ottamatta, on suunniteltava siten, että avainta ei voi poistaa, ellei kohdassa 5.1 tarkoitettu laite ala toimia tai sitä ei ole kytketty toimimaan.
            
         
               5.4
            
            
               Kohdassa 5.1 mainittu suojalaite ja ajoneuvon osat, joihin se vaikuttaa, on suunniteltava siten, että niitä ei ole mahdollista nopeasti ja huomiota herättämättä avata, saattaa toimintakyvyttömäksi eikä tuhota esimerkiksi käyttämällä yleisesti saatavilla olevia, halpoja ja helposti kätkettäviä työkaluja, laitteita tai välineitä.
            
         
               5.5
            
            
               Suojalaite on asennettava ajoneuvon alkuperäisvarusteeksi (eli varusteeksi, jonka valmistaja on asentanut ennen ensimmäistä vähittäismyyntiä). Sen on oltava siten asennettu, ettei sitä kuori- ja tukirakenteiden, poistamisen jälkeenkään voida lukittuna poistaa muutoin kuin erikoistyökaluin. Jos suojalaitteen voi saada pois toiminnasta irrottamalla ruuveja, ruuvien on oltava lukitun suojalaitteen suojaamia, elleivät ruuvit ole sellaisia, joita ei voida poistaa.
            
         
               5.6
            
            
               Avaimella toimivassa lukkojärjestelmässä on oltava erilaisia avainyhdistelmiä vähintään 1 000 taikka vuosittain valmistettujen ajoneuvojen määrää vastaava määrä, jos valmistusmäärä on alle 1 000. Samantyyppisissä ajoneuvoissa kunkin yhdistelmän esiintymistiheyden on oltava noin yksi tuhannesta.
            
         
               5.7
            
            
               Avaimen ja lukon koodaus ei saa olla näkyvissä.
            
         
               5.8
            
            
               Lukko on suunniteltava, rakennettava ja asennettava siten, että on mahdotonta saada lukitussa asennossa olevaa avainpesää käännetyksi alle 2,45 Nm:n vääntömomentilla muulla kuin oikealla avaimella, ja
               
                           5.8.1
                        
                        
                           tappisylinterin tapauksessa siinä on enintään kaksi samanlaista haittatappia, jotka toimivat vierekkäin samaan suuntaan, ja samassa lukossa on enintään 60 prosenttia samanlaisia haittatappeja,
                        
                     
                           5.8.2
                        
                        
                           levysylinterin tapauksessa siinä on enintään kaksi samanlaista haittalevyä, jotka toimivat vierekkäin samaan suuntaan, ja samassa lukossa on enintään 50 prosenttia samanlaisia haittalevyjä.
                        
                     
         
               5.9
            
            
               Suojalaitteen on oltava sellainen, että tahaton vaaratilanteita aiheuttava lukkiutuminen ajoneuvon liikkuessa ei ole mahdollista.
            
         
               5.9.1
            
            
               Luvattoman käytön estävät laitteet on voitava kytkeä toimintaan vain, kun moottorin toiminnot on ensin pysäytetty ja sen jälkeen on suoritettu jokin toimenpide, joka ei ole välitöntä jatkoa moottorin pysäyttämiselle, tai kun moottorin toiminnot on ensin pysäytetty ja ajoneuvo on pysähtynyt ja seisontajarru on käytössä tai ajoneuvon nopeus on korkeintaan 4 km/h.
            
         
               5.9.2
            
            
               Luvattoman käytön estävät suojalaitteet, jotka vaikuttavat ohjaukseen, voimansiirtoon, vaihteistoon tai jarruihin ja jotka kytketään avaimen poistamisella, saavat kytkeytyä päälle vasta silloin, kun avain on vedettynä lukosta vähintään kaksi millimetriä, tai niissä on oltava varmistuslaite, joka estää avaimen tahattoman tai osittaisen poistumisen lukosta.
            
         
               5.9.3
            
            
               Kohtia 5.8, 5.8.1 tai 5.8.2 sekä 5.9.2 sovelletaan ainoastaan laitteisiin, joihin sisältyy mekaaninen avain.
            
         
               5.10
            
            
               Apuvoimanlähdettä voidaan käyttää ainoastaan luvattoman käytön estävän laitteen lukituksen kytkemiseksi toimintaan tai pois toiminnasta. Laite on pidettävä toiminta-asennossa ainoastaan mekaanisin keinoin.
            
         
               5.11
            
            
               Ajoneuvon moottorin tavanomainen käynnistäminen ei saa olla mahdollista ennen kuin luvattoman käytön estävä laite on kytketty pois toiminnasta.
            
         
               5.12
            
            
               Ajoneuvon jarrujen vapauttamisen estävät luvattoman käytön estävät laitteet ovat sallittuja vain siinä tapauksessa, että jarrujen liikkuvat osat pidetään lukittuina täysin mekaanisella laitteella. Tässä tapauksessa ei sovelleta kohdan 5.11 säännöksiä.
            
         
               5.13
            
            
               Jos suojajärjestelmä on varustettu kuljettajaa varoittavalla toiminteella, tämän toiminteen on kytkeydyttävä, kun kuljettajan puoleinen ovi avataan, ellei käyttäjä ole kytkenyt suojalaitetta toimintaan ja poistanut avainta.
            
         6.   ERITYISET VAATIMUKSET
   Suojalaitteen on kohdassa 5 vahvistettujen yleisten vaatimusten lisäksi täytettävä seuraavat erityiset vaatimukset:
   6.1   Ohjaukseen vaikuttavat suojalaitteet
   
               6.1.1
            
            
               Ohjaukseen vaikuttavan suojalaitteen on lukittava ohjaus.
            
         
               6.1.2
            
            
               Suojalaitteen toimintaa ei saa olla mahdollista estää silloin kun se on kytkettynä toimintaan.
            
         
               6.1.3
            
            
               Suojalaitteen on vastattava edelleen kohdissa 5.9, 6.1.1, 6.1.2 ja 6.1.4 vahvistettuja vaatimuksia sen jälkeen, kun laite on liitteessä 3 kuvatun kestävyystestin aikana lukittu 2 500 kertaa kumpaankin suuntaan.
            
         
               6.1.4
            
            
               Suojalaitteen on toiminta-asennossa kestettävä molempiin suuntiin ohjauspylvään akselin suuntaista 200 Nm:n staattista vääntömomenttia ilman, että ohjausmekanismi vahingoittuu turvallisuutta vaarantavasti.
            
         
               6.1.5
            
            
               Jos suojalaitteesta on mahdollista poistaa avain muussa asennossa kuin sellaisessa, jossa ohjaus on lukittuna, laitteen on oltava siten suunniteltu, ettei tähän asentoon päästä tai avainta voida poistaa tahattomasti.
            
         6.2   Voimansiirtoon tai jarruihin vaikuttavat luvattoman käytön estävät laitteet
   
               6.2.1
            
            
               Voimansiirtoon vaikuttavan luvattoman käytön estävän laitteen on estettävä ajoneuvon vetävien pyörien pyöriminen.
            
         
               6.2.2
            
            
               Jarruihin vaikuttavan luvattoman käytön estävän laitteen on lukittava ajoneuvon kummallakin puolella vähintään yksi pyörä vähintään yhdellä akselilla.
            
         
               6.2.3
            
            
               Suojalaitteen toimintaa ei saa olla mahdollista estää silloin kun se on kytkettynä toimintaan.
            
         
               6.2.4
            
            
               Voimansiirron tai jarrujen tahaton lukkiutuminen ei saa olla mahdollista silloin, kun avain on luvattoman käytön estävän laitteen lukossa, vaikka moottorin käynnistyksen estävä laite olisi kytkeytynyt tai kytketty toimintaan. Tätä vaatimusta ei sovelleta, jos laite, jota käytetään myös johonkin muuhun tarkoitukseen, täyttää tämän säännön kohdassa 6.2 vahvistetut vaatimukset ja tarkoitukseen käytettävä lukko täyttää edellä mainitut vaatimukset (esim. sähköinen seisontajarru).
            
         
               6.2.5
            
            
               Suojalaitteen on oltava suunniteltu ja valmistettu siten, että se on täysin toimiva myös sen jälkeen, kun se on lukittu 2 500 kertaa kumpaankin suuntaan ja sen myötä jonkin verran kulunut. Jarruihin vaikuttavan suojalaitteen kohdalla tämä koskee kaikkia laitteen mekaanisia ja sähköisiä osia.
            
         
               6.2.6
            
            
               Jos suojalaitteesta on mahdollista poistaa avain muussa asennossa kuin sellaisessa, jossa voimansiirto tai jarrut ovat lukittuna, tähän asentoon ei saa päästä eikä avainta saa voida poistaa tahattomasti.
            
         
               6.2.7
            
            
               Voimansiirtoon vaikuttavan suojalaitteen on kestettävä voimansiirtoon tavanomaisesti kohdistettavaa enimmäisvääntömomenttia 50 prosenttia suurempaa staattista vääntömomenttia molempiin suuntiin ilman vaaratilanteita aiheuttavaa vauriota. Tämän testimomentin taso on määritettävä kytkimen tai automaattivaihteiston siirtämän enimmäismomentin perusteella, ei moottorin enimmäismomentin perusteella.
            
         
               6.2.8
            
            
               Jarruihin vaikuttavan suojalaitteen on pystyttävä pitämään kuormattu ajoneuvo paikoillaan 18 prosentin ylös- tai alaspäin suuntautuvalla kaltevuudella.
            
         
               6.2.9
            
            
               Kun kyse on jarruihin vaikuttavalla suojalaitteella varustetusta ajoneuvosta, tämän säännön vaatimuksia ei saa tulkita poikkeukseksi säännön 13 tai 13-H vaatimuksista edes vikaantumistapauksessa.
            
         6.3   Vaihteistoon vaikuttavat suojalaitteet
   
               6.3.1
            
            
               Vaihteistoon vaikuttavan suojalaitteen on estettävä kaikki vaihtamistoimenpiteet.
            
         
               6.3.2
            
            
               Käsivalintaisella vaihteistolla varustetun ajoneuvon vaihteenvalitsin on voitava lukita ainoastaan peruutusasennossa. Myös vapaa-asento sallitaan.
            
         
               6.3.3
            
            
               Automaattivaihteistossa, jossa on pysäköintiasento, mekanismi on voitava lukita ainoastaan pysäköintiasennossa. Myös vapaa- ja/tai peruutusasento sallitaan.
            
         
               6.3.4
            
            
               Automaattisella vaihteistolla varustetussa ajoneuvossa, jossa ei ole pysäköintiasentoa, mekanismi on voitava lukita ainoastaan vapaa- tai peruutusasennossa.
            
         
               6.3.5
            
            
               Suojalaitteen on oltava suunniteltu ja valmistettu siten, että se on täysin toimiva myös sen jälkeen, kun se on lukittu 2 500 kertaa kumpaankin suuntaan ja sen myötä jonkin verran kulunut.
            
         7.   AJONEUVOTYYPIN MUUTOKSET JA HYVÄKSYNNÄN LAAJENTAMINEN
   
               7.1
            
            
               Ajoneuvotyyppiin mahdollisesti tehtävistä muutoksista on ilmoitettava sille hallinnolliselle yksikölle, joka on hyväksynyt kyseisen ajoneuvotyypin.
               Kyseinen yksikkö voi:
               
                           7.1.1
                        
                        
                           katsoa, että tehdyillä muutoksilla ei todennäköisesti ole havaittavaa kielteistä vaikutusta ja että suojalaitteet joka tapauksessa edelleen täyttävät vaatimukset, tai
                        
                     
                           7.1.2
                        
                        
                           vaatia uuden testausselosteen testien suorittamisesta vastaavalta tekniseltä tutkimuslaitokselta.
                        
                     
         
               7.2
            
            
               Hyväksynnän vahvistus tai epääminen, jossa eritellään muutokset, annetaan kohdan 4.3 mukaisella menettelyllä tiedoksi tätä sääntöä soveltaville sopimuspuolille.
            
         
               7.3
            
            
               Hyväksynnän laajentamisen myöntävän toimivaltaisen viranomaisen on annettava sarjanumero kaikille kyseistä laajentamista koskeville ilmoituslomakkeille.
            
         8.   TUOTANNON VAATIMUSTENMUKAISUUS
   Tuotannon vaatimustenmukaisuuden varmistamismenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen menettelyjen ja seuraavien vaatimusten mukaisia:
   
               8.1
            
            
               Ajoneuvot, jotka on hyväksytty tämän säännön mukaisesti luvattoman käytön eston osalta, on valmistettava siten, että ne vastaavat hyväksyttyä tyyppiä täyttämällä edellä kohdissa 5 ja 6 vahvistetut vaatimukset.
            
         9.   SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA
   
               9.1
            
            
               Ajoneuvotyypille tämän säännön perusteella myönnetty hyväksyntä voidaan peruuttaa, jos kohdan 8 vaatimukset eivät täyty.
            
         
               9.2
            
            
               Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on viipymättä ilmoitettava siitä muille tätä sääntöä soveltaville sopimuksen sopimuspuolille tämän säännön liitteessä 1 esitetyn mallin mukaisella ilmoituksella.
            
         10.   TUOTANNON LOPETTAMINEN
   Jos hyväksynnän haltija kokonaan lopettaa tämän säännön perusteella hyväksytyn ajoneuvotyypin valmistamisen, sen on ilmoitettava siitä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville sopimuspuolille tämän säännön liitteessä 1 esitetyn mallin mukaisella lomakkeella.
   11.   LISÄLAITTEET
   
               11.1
            
            
               Tämän säännön mukainen hyväksyntä voidaan myöntää sellaisen suojalaitteen osalta, jossa on lisävarusteena ääni- tai valomerkin antava laite, tai jos ajoneuvoon on asennettu luvattoman käytön estäviä lisälaitteita, jotka kytketään toimintaan erillisellä menettelyllä. Sen sopimuksen, jonka liitteenä tämä sääntö on, 3 artikla ei estä tätä sääntöä soveltavia sopimuspuolia kieltämästä tällaisia lisälaitteita rekisteröimissään ajoneuvoissa.
            
         
               11.2
            
            
               Jos suojalaitteen lisävarusteena on ulkoinen ääni- ja/tai valomerkin antava varoituslaite, varoituslaitteen lähettämien signaalien on oltava lyhytkestoisia ja päätyttävä automaattisesti 30 sekunnin kuluessa. Ne saavat alkaa uudelleen vain, jos laite aktivoidaan uudestaan. Lisäksi
               
                           11.2.1
                        
                        
                           jos kyseessä on äänimerkki, sen saa antaa ajoneuvoon tavanomaisesti asennettu äänimerkkilaite
                        
                     
                           11.2.2
                        
                        
                           jos kyseessä on valomerkki,
                           
                                       11.2.2.1
                                    
                                    
                                       se on annettava ainoastaan väläyttämällä ajoneuvon lähivaloja tai
                                    
                                 
                                       11.2.2.2
                                    
                                    
                                       sen on täytettävä kohtien 11.2.2.2.1 ja 11.2.2.2.2 vaatimukset.
                                       
                                                   11.2.2.2.1
                                                
                                                
                                                   Optisen signaalin kesto
                                                   Optisen signaalin keston on oltava 25 sekunnista 5 minuuttiin hälytyksen laukeamisesta. Hälytysjärjestelmän katkaisemisen on katkaistava signaali välittömästi.
                                                
                                             
                                                   11.2.2.2.2
                                                
                                                
                                                   Optisen signaalin tyyppi
                                                   Kaikkien suuntavalojen ja/tai ajoneuvon matkustamon valaisemien vilkkuminen kaikki samaan virtapiiriin kuuluvat valolähteet mukaan luettuina.
                                                   Laukaisutaajuus 2 ± 1 Hz
                                                   Äänisignaalin osalta sallitaan myös asynkroniset signaalit.
                                                   Signaalin kesto = tauon kesto ± 10 %.
                                                
                                             
                                 
                     
         12.   SIIRTYMÄSÄÄNNÖT
   Tätä sääntöä soveltavat sopimuspuolet eivät saa evätä tyyppihyväksyntää muihin kuin luokkiin M1 ja N1 kuuluvilta ajoneuvotyypeiltä, joka on hyväksytty tämän säännön muutossarjan 01 tai 02 mukaisesti.
   13.   HYVÄKSYNTÄTESTIEN SUORITTAMISESTA VASTAAVIEN TEKNISTEN TARKASTUSLAITOSTEN JA HALLINNOLLISTEN YKSIKÖIDEN NIMET JA OSOITTEET
   Tätä sääntöä soveltavien sopimuksen sopimuspuolten on ilmoitettava Yhdistyneiden kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta.
   
      (1)  Ajoneuvojen rakennetta koskevan konsolidoidun päätöslauselman (R.E.3) liitteen 7 määritelmän mukaisesti (asiakirja TRANS/WP29/78/Rev.1/Amend.2).
   
      (2)  Saksa 1, Ranska 2, Italia 3, Alankomaat 4, Ruotsi 5, Belgia 6, Unkari 7, Tšekki 8, Espanja 9, Serbia ja Montenegro 10, Yhdistynyt kuningaskunta 11, Itävalta 12, Luxemburg 13, Sveitsi 14, 15 (antamatta), Norja 16, Suomi 17, Tanska 18, Romania 19, Puola 20, Portugali 21, Venäjän federaatio 22, Kreikka 23, Irlanti 24, Kroatia 25, Slovenia 26, Slovakia 27, Valko-Venäjä 28, Viro 29, 30 (antamatta), Bosnia ja Hertsegovina 31, Latvia 32, 33 (antamatta), Bulgaria 34, 35 (antamatta), Liettua 36, Turkki 37, 38 (antamatta), Azerbaidžan 39, entisen Jugoslavian tasavalta Makedonia 40, 41 (antamatta), Euroopan yhteisö (hyväksynnät myöntävät jäsenvaltiot käyttäen omia ECE-tunnuksiaan) 42, Japani 43, 44 (antamatta), Australia 45, Ukraina 46, Etelä-Afrikka 47, Uusi-Seelanti 48, Kypros 49, Malta 50 ja Korean tasavalta 51. Seuraavat numerot annetaan muille maille aikajärjestyksessä sitä mukaa kuin ne ratifioivat pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymistä sekä näiden vaatimusten mukaisesti annettujen hyväksymisien vastavuoroista tunnustamista koskevia ehtoja koskevan sopimuksen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille.
   
      LIITE 1
      
         ILMOITUS
      
      (Enimmäiskoko: A4 (210 × 297 mm))
      
         
      
         
   
   
      LIITE 2
      
         ESIMERKKEJÄ HYVÄKSYNTÄMERKEISTÄ
      
      MALLI A
      
         
      MALLI B
      
         
      
         (1)  Toinen numero annetaan ainoastaan esimerkkinä.
   
   
      LIITE 3
      
         OOHJAUKSEEN VAIKUTTAVIEN SUOJALAITTEITTEN KESTÄVYYDEN TESTAUSMENETTELY
      
      1.   TESTAUSLAITTEET
      Testauslaitteisto käsittää seuraavat:
      
                  1.1
               
               
                  laite, johon voidaan asentaa tämän säännön kohdan 2.3 mukaisella suojalaitteella varustettu ohjausmekanismin näytekappale
               
            
                  1.2
               
               
                  järjestelmä, jolla suojalaite kytketään käyttöön ja pois käytöstä ja joka sisältää avaimen käytön
               
            
                  1.3
               
               
                  järjestelmä, jolla ohjausakselia käännetään suojalaitteeseen nähden.
               
            2.   TESTAUSMENETELMÄ
      
                  2.1
               
               
                  Suojalaitteella varustetun ohjauslaitteen näytekappale asennetaan kohdassa 1.1 mainittuun laitteeseen.
               
            
                  2.2
               
               
                  Testausjakso käsittää seuraavat toimet:
                  
                              2.2.1
                           
                           
                              Lähtöasento. Suojalaite on kytketty pois toiminnasta ja ohjauspylväs on asetettu asentoon, joka estää laitteen kytkeytymisen, ellei kyseessä ole malli, joka sallii lukitsemisen kaikkiin ohjausjärjestelmän asentoihin.
                           
                        
                              2.2.2
                           
                           
                              Aktivointi. Suojalaite kytketään toimintaan käyttämällä avainta.
                           
                        
                              2.2.3 (1)
                              
                           
                           
                              Kytkeminen. Ohjauspylvästä käännetään niin, että siihen kohdistuva vääntömomentti suojalaitteen kytkeytyessä toimintaan on 5,85 Nm ± 0,25 Nm.
                           
                        
                              2.2.4
                           
                           
                              Katkaiseminen. Suojalaite kytketään pois toiminnasta tavanomaisin keinoin, minkä helpottamiseksi vääntömomentti vähennetään nollaan.
                           
                        
                              2.2.5 (1)
                              
                           
                           
                              Palautus. Ohjauspylväs käännetään asentoon, joka estää suojalaitteen kytkeytymisen toimintaan.
                           
                        
                              2.2.6
                           
                           
                              Kääntäminen vastakkaiseen suuntaan. Toistetaan kohdissa 2.2.2, 2.2.3, 2.2.4 ja 2.2.5 kuvatut toiminnot, mutta ohjausakselia käännetään vastakkaiseen suuntaan.
                           
                        
                              2.2.7
                           
                           
                              Laite kytketään uudelleen toimintaan aikaisintaan kymmenen sekunnin välein.
                           
                        
            
                  2.3
               
               
                  Kestävyyssykli toistetaan niin monta kertaa kuin tämän säännön kohdassa 6.1.3 vaaditaan.
               
            
         (1)  Jos suojalaite sallii lukitsemisen kaikissa ohjausmekanismin asennoissa, kohdissa 2.2.3 ja 2.2.5 kuvattuja toimia ei tarvitse suorittaa.